stanford-oval/wikipedia huggingface dataset:
הארמייה ה-24 (ורמאכט)
הערות שוליים

↑  שלא מנתה יותר מ-9,000 חיילים
| גרמניה הנאצית ארמיות הוורמאכט  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-15 • הארמייה ה-16 • הארמייה ה-17 • הארמייה ה-18 • הארמייה ה-19 • הארמייה ה-20 • הארמייה ה-21 • הארמייה ה-24 • הארמייה ה-25 |  |
| ארמיות שריון | ארמיית הפאנצר הראשונה • ארמיית הפאנצר השנייה • ארמיית הפאנצר השלישית • ארמיית הפאנצר הרביעית • ארמיית הפאנצר החמישית • ארמיית הפאנצר השישית • ארמיית הפאנצר אס אס ה-11 • ארמיית הפאנצר אפריקה |  |
| ארמיות צנחנים | ארמיית הצנחנים הראשונה |  |
הדרך הנאוקאטקומנאלית

דומוס גלילאה או "בית הגליל", הוא מרכז בינלאומי וסמינר תאולוגי לכמרים של ארגון הדרך הנאוקאטקומנאלית. המרכז שוכן על הר האושר וצופה אל הכנרת
הדרך הנאוקאטקומנאלית היא קבוצה בתוך הכנסייה הקתולית, המתמקדת בעיצוב האמונה הנוצרית בקרב נוצרים בוגרים, וקבלת הנצרות מחדש מתוך בחירה מושכלת. חברי הקבוצה נוטלים את השראתם מהקטכומנים (יוונית κατηχούμενος; לטינית catechumenus) הקדומים, פגאנים אשר החלו בתהליך ההתנצרות והכינו עצמם לטבילה; ועל כן בחרו בשמם שמשמעותו "הדרך הקטכומנית החדשה".
הדרך הנאוקאטקומנאלית הוקמה במדריד בשנת 1964 על ידי קיקו ארגואלו (Kiko Argüello) וכרמן הרננדז (Carmen Hernández), וזכתה להכרת הכס הקדוש בשנת 2008.
הקבוצה פעילה במסגרת קהילות קטנות המונות עשרות מאמינים כל אחת. מספרן של הקהילות ברחבי העולם מוערך בכ-40,000, ומספר חבריה הוא כמיליון איש. עוד מפעילה הקבוצה כ-85 סמינרים. בישראל פועלות כ-15 קהילות קטנות של הדרך הנאוקאטקומנאלית, ועיקר פרסומה בארץ בא לה בזכות דומוס גלילאה ("בית הגליל"), סמינר בינלאומי לכמרים, שנחנך בשנת 2003 על הר האושר, בברכת האפיפיור יוחנן פאולוס השני.
דיוויזיית הפולקסגרנדיר ה-561 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  24 ביולי 1944 – 8 במאי 1945 (289 ימים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפולקסגרנדיר ה-561 הייתה דיוויזיה של הוורמכאט במהלך מלחמת העולם השנייה.
היסטוריה > דיוויזיית הגרנדיר ה-561

ב-27 ביולי 1944 הוקמה דיוויזיית הגרנדיר ה-561 על בסיס דיוויזיית הגרנדיר המזרח-פרוסית ה-1, שהוקמה כמה ימים קודם לכן, והועמדה תחת פיקוד ולטר גורן. הדיוויזיה לחמה בפרוסיה המזרחית, כחלק מהקורפוס ה-26 במסגרת ארמיית הפאנצר השלישית, ולאחר מכן כחלק מהקורפוס ה-27 במסגרת הארמייה הרביעית.
היסטוריה > דיוויזיית הפולקסגרנדיר ה-561

ב-9 באוקטובר 1944 שונה שמה של הדיוויזיה לדיוויזיית הפולקסגרנדיר ה-561, והיא המשיכה להילחם בפרוסיה המזרחית, עד סוף המלחמה.
מפקדים

ולטר גורן (24 ביולי 1944 - 1 במרץ 1945)
פליקס בקר (1 במרץ 1945 - 8 במאי 1945)
דרך רבין (פתח תקווה)

| --- | --- |

הדרך מכיוון צפון. מימין לכביש נמצאת גבעת שמואל
 מידע כללי
 על שם:  יצחק רבין
 ציר:  כביש אורך
 אורך:  2.7 ק"מ
 מיקום
 מדינה:  ישראל
 עיר:  פתח תקווה, על גבול גבעת שמואל
 שכונה:  כפר גנים ג', נווה עוז מערב, נווה גנים, רמת סיב, פסגת הדר, רמת הדר
 נקודת התחלה:  מחלף אונו, כביש 471
 נקודת סיום:  דרך ז'בוטינסקי (כביש 481)
 מפגשים עיקריים:  רחוב העצמאות, רחוב אבי אורן
 קואורדינטות:  32°04′43″N 34°51′37″E﻿ / ﻿32.078722222222°N 34.860138888889°E﻿ / 32.078722222222; 34.860138888889
  מפת מיקום  מפה מפורטת   (למפת גוש דן מוגדלת) דרך רבין(למפת גוש דן רגילה) דרך רבין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דרך רבין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דרך רבין  he tabBackground:;tabBorder:#aaa;defaultTab:0;
 
פסלי רחוב בדרך יצחק רבין, פברואר 2010
דרך רבין (בשמה המלא: דרך יצחק רבין) הוא ציר תנועה ראשי בפתח תקווה ומהארוכים ברחובות בעיר, המקשר בין שכונות מערב העיר לגבעת שמואל וביניהן לרחוב ז'בוטינסקי וכביש 471. הכביש מהווה את חלקו הצפוני של כביש 4622, ונקרא על שמו של יצחק רבין.
המשכו של הרחוב לכיוון צפון, לאחר חיבורו עם כביש 481, נקרא רחוב משה דיין ולאחר מכן רחוב השפלה, המקשרים לקריית אריה ודרך אם המושבות. הקצה הדרומי של הכביש עובר על גשר במחלף אונו. משם, המשכו של הרחוב דרומה על כביש 4622 עובר בקריית אונו (רחוב לוי אשכול), סביון ואור יהודה (רחובות העצמאות, ויהדות קנדה).
הרחוב מרומזר בארבעה צמתים, וכולל כניסות ויציאות לרחובות נוספים.
12 תחנות אוטובוס ממוקמות לאורך הכביש, שש מכל צד. תחנת הרכבת הקלה (הקו האדום) שחם צמודה לקצהו הצפוני של הכביש, ותחנת הרכבת הקלה (הקו הסגול) והמטרו (M3) כפר גנים מתוכננת להיות צמודה לצומת בין הרחוב לרחוב העצמאות.
בצמידות לכביש ולכל אורכו נמצא שביל אופניים.
היסטוריה

בספטמבר 2019 בוצעו עבודות שדרוג בתוואי הכביש, בין היתר שודרגו מערכות הביוב והתשתיות ונסלל אספלט חדש.
בכל תוואי הכביש ובשאר כביש 4622 נבנה נתיב תחבורה ציבורית, כחלק מפרויקט "מהיר לעיר" אשר מטרתו היא להקים כמעט 300 קילומטרים של נתיבי תחבורה ציבורית בגוש דן, ב-17 ערים.
במאי 2020 החלו העבודות להקמת נתיב התחבורה הציבורית במסגרת הפרויקט. מלבד הנתיב הותקנו תחנות אוטובוס חדשות.
באפריל 2022 פורסם כי יוקם גשר מעל צפון הדרך, שעתיד לחבר את נווה עוז לפסגת הדר.
מסלול הכביש

| ק"מ | שם | סוג מפגש | מיקום | דרכים מצטלבות |
| --- | --- | --- | --- | --- |
דרך רבין מדרום לצפון
| 4.3 | מחלף אונו |  | קריית אונו, פתח תקווה, גבעת שמואל |   כביש 471, המשך   כביש 4622 |
| 4.6 | צומת ללא שם |  | כפר גנים, פתח תקווה | רחוב העצמאות |
| 4.8 | צומת ללא שם |  | נווה עוז, פתח תקווה | רחוב חייקה גרוסמן |
| 5.1 | צומת ללא שם |  | פתח תקווה, גבעת שמואל | רחוב חיים בר-לב |
| 5.2 | צומת ללא שם |  | פתח תקווה | רחוב אבי אורן |
| 5.4 | צומת ללא שם |  | פתח תקווה, גבעת שמואל | רחוב טובה ושמשון דרנגר |
| 5.7 | צומת ללא שם |  | בית חולים בילינסון, פתח תקווה | רחוב דגניה |
| 5.9 | תחנת דלק פז נווה עוז |   | נווה עוז, פתח תקווה | תחנת דלק, מוסך ליסינג ( כניסה לתחנת דלק) |
| 5.9 | צומת ללא שם |  | פתח תקווה | רחוב לשם |
| 6.1 | צומת ללא שם |  | פתח תקווה, קריית מטלון | רחוב תוצרת הארץ |
| 6.3 | צומת ללא שם |  | פתח תקווה |   כביש 481 |
אתרים לאורך הרחוב

פארק מכבית
פארק דרום
טיילת כפר גנים
הבאר של סבא
בית חולים בילינסון
GLOBAL TOWERS
ב.ס.ר סיטי
הערות שוליים

↑  עבודות מהיר לעיר דרך רבין, באתר עיריית פתח תקווה, ‏21 ביולי 2020
↑  מפת שבילי אופניים בתל אביב וגוש דן, באתר רוכבים לעבודה, ‏מתעדכן
↑  עבודות ברחוב יצחק רבין, באתר עיריית פתח תקווה, ‏4 בספטמבר 2019
↑  פתח תקווה מתחילה בעבודות פרויקט "מהיר לעיר" בדרך רבין, באתר רשויותהפורטל הישראלי לרשויות המקומיות, ‏27 במאי 2020
↑  אייל יצחקי, דרך רבין וגיסין: שני גשרים חדשים להולכי רגל ייבנו בפתח תקוה, באתר SchokenGroup, ‏4 במרץ 2022
דייוויד פיימר

| --- | --- |
אין תמונה חופשית
 לידה:  30 באוגוסט 1954 (בן 70) ניו יורק, ארצות הברית 
 שם לידה:  David Emmanuel Paymer 
 מדינה:  ארצות הברית 
 תקופת הפעילות:  מ-1979 
 מקום לימודים:  אוניברסיטת מישיגן  מכון לי סטרסברג לתיאטרון ולקולנוע 
 פרופיל ב-IMDb
 
דייוויד פיימר (באנגלית: David Paymer; נולד ב-30 באוגוסט 1954) הוא שחקן קולנוע יהודי-אמריקאי, היה מועמד לפרס אוסקר לשחקן המשנה הטוב ביותר ולשני פרסי גלובוס הזהב.
ביוגרפיה

פיימר נולד בפרבר אושנסייד שבניו יורק לסילביה ומרווין פיימר. הוא יהודי מצד אמו שברחה מבלגיה לארצות הברית במהלך הכיבוש הנאצי. לפיימר אח בשם סטיב. פיימר סיים את לימודיו באוניברסיטת מישיגן עם תואר בפסיכולוגיה.
את הופעתו הראשונה בסרט מקומי ערך ב-1979 בסרט "חותנים צמודים לדולר". לאחר תפקידים משניים בהם הופעה בקומדיית המערבונים המצליחה "תעצרו את העיר אני רוצה לרדת!", הגיע פיימר לשיאו מבחינה מקצועית כשהיה בשנת 1992 מועמד לפרס אוסקר לשחקן המשנה הטוב ביותר ומועמד לפרס גלובוס הזהב על תפקידו בדרמה הקומית של בילי קריסטל "מר מוצ"ש". בסרט גילם פיימר את דמותו של סטן אחיו ומנהלו האישי של הקומיקאי באדי יאנג (בילי קריסטל).
לאחר מכן הופיע בדרמה הקומית "לחפש את בובי פישר" ובדרמה ההיסטורית שהייתה מועמדת לארבעה פרסי אוסקר של רוברט רדפורד, "חידון האשליות", בו גילם את דן אנרייט. ב-1995 השתתף בדרמה הביוגרפית שהייתה מועמדת לארבעה פרסי אוסקר של אוליבר סטון, "ניקסון", בדרמה הקומית רומנטית "הנשיא מאוהב" ובקומדיית הפשע "תפוס את שורטי".
ב-1996 היה מועמד לפרס גלובוס הזהב על תפקידו בסרט "פשע המדינה". ב-1997 גילם את דמותו של המדינאי ג'ון פורסית' בדרמת המסתורין ההיסטורית מועמדת ארבעה פרסי אוסקר של סטיבן ספילברג "אמיסטאד".
ב-2003 שיחק בסדרה "קו האש", בכיכובה של לסלי ביב. בסדרה שלא האריכה ימים וירדה מהאוויר לאחר 13 פרקים, גילם פיימר את ג'ונה מלוי, ראש מאפייה מריצ'מונד, וירג'יניה. ב-2004 הופיע בדרמה הרומנטית "בחברה טובה".
ב-2009 שיחק במותחן האימה של סם ריימי "קחי אותי לגיהינום", שם גילם את דמותו של ג'ים ג'אקס.
בשנת 2012 שיחק בקומדיה הרומנטית "עד החתונה זה יעבור", לצד ג'ייסון סיגל ואמילי בלאנט.
פילמוגרפיה

חותנים צמודים לדולר (1979)
טיסה נעימה 2 (1982)
הגנה עצמית (1984)
גירושין נוסח הוליווד (1984)
הווארד - גיבור מגזע אחר (1986)
ללא מוצא (1987)
No Holds Barred ‏ (1989)
תעצרו את העיר, אני רוצה לרדת! (1991)
מר מוצ"ש (1992)
מהלכים תמימים (1993)
תעצרו את העיר פעם שנייה (1994)
חידון האשליות (1994)
תפוס את שורטי (1995)
הנשיא מאוהב (1995)
ניקסון (1995)
בלתי נשכח (1996) Unforgettable
סיטי הול (1996)
השחקן השישי (1997)
כללי המשחק (1997)
אמיסטאד (1997)
כל הדרכים מובילות לאוזונה (1998)
סופר ג'ו יאנג (1998)
פאייבאק (1999)
פצצה מתחת לאפס (1999)
החברים של ממפורד (1999)
הוריקן (1999)
פתיון (2000)
סטייט פינת מיין (2000)
סיפורו של ארטורו סנדובאל (2000)
פוקוס (2001)
ג'ו ומקס (2002) - סרט טלוויזיה
אלכס ואמה (2003)
ספרטן (2004)
בית ספר לחיים (2005)
My Suicidal Sweetheart‏ (2005)
מעיינות חמים (2005)
בדיקה (2005)
בית ספר לריקודים סלוניים ולנימוסים של גב' הוצ'קיס (2005)
שובו של אלוף (2007)
אושן 13 (2007)
חגורה אדומה (2008)
קחי אותי לגיהינום (2009)
טוויקסט (2011)
עד החתונה זה יעבור (2012)
Two-Bit Waltz‏ (2014)
לילה שטוף שמש (2019)
דוהרת (2020)
Bad Therapy‏ (2020)
Butterfly in the Typewriter‏ (TBA)
פילמוגרפיה > טלוויזיה

הופרמן (1989)
איש משטרה (1991 - 1992)
Line of Fire‏ (2003)
אל המערב (2005)
מת על הבמה (2017)
ברוקלין תשע-תשע (2019)
מסע בין כוכבים: פיקארד - ד"ר מוריץ בניון (פרק אחד, 2020)
Briarpatch ‏(2020)
דייב (2021-2020)
מינקס (2022)
הארמייה ה-27 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1946 (כ־5 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-27 (ברוסית: армия ‏я‏-27) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה במאי 1941 על בסיס היחידות שהיו ממוקמות באזור אסטוניה הסובייטית ולטביה הסובייטית. בין מטרות הארמייה היה הגנה על החופים הבלטיים ואיים בים הבלטי. מטה הארמייה היה ממוקם בריגה.
לאחר פלישת הוורמאכט הארמייה ה-27 קיבלה פקודה להתמקם על קוו ההגנה לאורך הגדה הצפונית של דבינה המערבית. אומנם, יחידות הארמייה לא הצליחו לעמוד ביעד זה. תוך זמן קצר הם נסוגו צפון-מזרחה למחוז פסקוב. ביולי 1941 הם המשיכו לסגת מזרחה. בסוף אוגוסט 1941 הוורמאכט התחיל במתקפה לאורך כל הגזרה של החזית הצפון-מערבית. יחידות הארמייה ה-27 לא עמדו במתקפה והתחילו לסגת מזרחה. בסוף אוקטובר 1941 החזית התייצבה. בדצמבר 1941 הארמייה אורגנה מחדש וקיבלה את השם ארמיית ההלם הרביעית.
ביוני 1942 הארמייה ה-27 הוקמה בפעם השנייה על בסיס יחידות של הארמייה ה-11. ביוני 1942 היא הועברה לחזית. היא השתתפה בלחימה במחוז נובגורוד ובאביב 1943 הועברה לעתודה. בקיץ 1943 היא הועברה לאזור קורסק והשתתפה במתקפת נגד סובייטית באזור. בספטמבר 1943 היא הועברה למובלעת סובייטית בגדה המערבית של הדנייפר ובהמשך לחמה דרומית לקייב. בשנת 1944 היא השתתפה בקרב קורסון-צ'רקאסי ובהמשך נכנסה לשטח רומניה במהלך מבצע יאשי-קישינב. מאזור זה היא הועברה צפונה ולקחה חלק במצור על בודפשט, מתקפת אגם בלטון ומתקפת וינה. בסופו של דבר, עד גדות מורה יחידות הארמייה ה-27 התחברו לכוחות אמריקאים באזור.
לאחר המלחמה היא פורקה בשנת 1946.
מפקדים

ניקולאי ברזרין (מאי 1941 - דצמבר 1941)
פיודור טוזרוב (מאי 1942 - ינואר 1943)
סרגיי טרופימנקו (ינואר 1943 - יולי 1945)
הארמייה ה-24 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  25 ביוני 1941 – 16 באפריל 1943 (שנה)
 מלחמות:  מלחמת העולם השנייה
 פיקוד
 מפקדים:  ראו בהמשך
 
הארמייה ה-24 הייתה ארמיית שדה של הצבא האדום בתקופת מלחמת העולם השנייה, שהשתתפה, בין היתר, בקרב סטלינגרד.
היסטוריה

הארמייה הוקמה ב-25 ביוני 1941 על בסיס המפקדה של המחוז הצבאי הסיבירי, וכללה עם הקמתה 6 דיוויזיות חי"ר סיביריות מעתודת הסטאבקה. באוגוסט-ספטמבר 1941 השתתפה הארמייה במתקפת הנגד הסובייטית באזור ילניה. ב-10 באוקטובר פורקה מפקדת הארמייה לאחר שכוחותיה נלכדו והושמדו על ידי הגרמנים בכיס ויאזמה בשלב הראשון של מבצע טייפון, המתקפה הגרמנית על מוסקבה.
ב-9 בדצמבר 1941 הוקמה הארמייה מחדש, כחלק מהמחוז הצבאי מוסקבה, ולמפקדה מונה מיכאיל איוואנוב. ב-5 בינואר 1942 נותרה הארמייה ללא חיילים, וב-1 במאי 1942 שונה שמה לארמיית העתודה הראשונה.
ב-20 במאי 1942 הוקמה הארמייה מחדש, כחלק מחזית צפון הקווקז, ולמפקדה מונה איליה סמירנוב. הארמייה לחמה בקרב על קווקז, וב-23 באוגוסט 1942 שונה שמה לארמייה ה-58.
בסוף אוגוסט 1942 הוקמה שוב הארמייה, על בסיס ארמיית העתודה התשיעית של הסטאבקה וסופחה לכוחות חזית סטלינגרד. בספטמבר 1942 היא השתתפה בשורת מתקפות כושלות של החזית על האגף השמאלי של הארמייה השישית הגרמנית מצפון לסטלינגרד. ערב מתקפת הנגד הסובייטית באזור סטלינגרד כללה הארמייה 7 דיוויזיות חי"ר ובריגדת טנקים, ומפקדה היה גנרל י.ו. גלאנין. במחצית השנייה של נובמבר 1942 השתתפה הארמייה במבצע אורנוס תחת פיקוד חזית הדון, ותקפה את האגף הצפוני של אגד הכוחות הגרמני באזור סטלינגרד. לאחר כיתור כוחות הציר באזור סטלינגרד, השתתפה הארמייה בינואר 1943 במבצע קלחת, חיסול כוחות הציר ב"כיס סטלינגרד". ב-16 באפריל 1943 קיבלה הארמייה את תואר ה"משמר" (גווארדיה) על הצטיינותה בקרבות, ושמה שונה לארמיית המשמר הרביעית.
מפקדים

סטפן קלינין (26 ביוני 1941 - 15 ביולי 1941)
קונסטנטין ראקוטין (15 ביולי 1941 - 7 באוקטובר 1941)
מיכאיל איוואנוב (9 בדצמבר 1941 - 17 במרץ 1942)
יקוב ברואוד (17 במרץ 1942 - 1 במאי 1942)
איליה סמירנוב (20 במאי 1942 - 15 ביולי 1942)
ולדימיר מרצינקביץ' (15 ביולי 1942 - 6 באוגוסט 1942)
ואסילי חומנקו (6 באוגוסט 1942 - 23 באוגוסט 1942)
דמיטרי קוזלוב (אוגוסט 1942 - אוקטובר 1942)
איוואן גאלאנין (אוקטובר 1942 - אפריל 1943)
אלכסנדר גורבטוב (אפריל 1943)
הרמן טרסוב (אפריל 1943)
גריגורי קוליק (אפריל 1943 - 16 באפריל 1943)
הארמייה ה-25 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  10 בנובמבר 1944 – 4 במאי 1945 (176 ימים)
 מקים היחידה:  פרידריך כריסטיאנסן
 מלחמות:  מלחמת העולם השנייה
 פיקוד
 מפקדים
 
הארמייה ה-25 (בגרמנית: 24. Armee) הייתה ארמייה של הוורמאכט שלחמה במלחמת העולם השנייה.
היסטוריה

הארמייה הוקמה ב-10 בנובמבר 1944, וכמפקדה מונה פרידריך כריסטיאנסן. הארמייה הוצבה בהולנד, ונועדה להגן לאורך המאס מארנהם עד הים הצפוני. הארמייה פעלה כחלק מהOB Nordwest, ולאחר מכן כחלק מקבוצת ארמיות H, ולחמה בעיקר כנגד הארמייה הקנדית הראשונה. ב-4 במאי 1945 נכנעו כוחות הארמייה לקבוצת הארמיות ה-21 הבריטית, כחלק מהכניעה ללא תנאי של הכוחות הגרמניים בהולנד, בצפון-מערב גרמניה ובדנמרק.
מפקדים

גנרל חיל האוויר פרידריך כריסטיאנסן (10 בנובמבר 1944 - 29 בינואר 1945)
גנרל אוברסט גינתר בלומנטריט (29 בינואר 1945 - 21 במרץ 1945)
גנרל חיל השריון יוהנס בלסקוביץ (21 במרץ 1945 - 30 במרץ 1945)
גנרל חיל הרגלים פיליפ קלפל (30 במרץ 1945 - 4 במאי 1945)
הערות שוליים

↑  אולם עד אפריל 1945 תפקדה הארמייה בעיקר כמפקדת הונאה
| גרמניה הנאצית ארמיות הוורמאכט  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-15 • הארמייה ה-16 • הארמייה ה-17 • הארמייה ה-18 • הארמייה ה-19 • הארמייה ה-20 • הארמייה ה-21 • הארמייה ה-24 • הארמייה ה-25 |  |
| ארמיות שריון | ארמיית הפאנצר הראשונה • ארמיית הפאנצר השנייה • ארמיית הפאנצר השלישית • ארמיית הפאנצר הרביעית • ארמיית הפאנצר החמישית • ארמיית הפאנצר השישית • ארמיית הפאנצר אס אס ה-11 • ארמיית הפאנצר אפריקה |  |
| ארמיות צנחנים | ארמיית הצנחנים הראשונה |  |
הארמייה ה-23 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1945 (כ־4 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-23 (ברוסית: армия ‏я‏-23) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה במאי 1941 על בסיס היחידות שהיו ממוקמות באזור לנינגרד. היא הוצבה בגבול עם פינלנד, צפונית מוויבורג.
הלחימה באזור התנהלה מול הכוחות של צבא פינלנד. במהלך יולי-אוגוסט 1941 כמה מתקפות פיניות הצליחו ויחידות הארמייה ה-23 נסוגו מזרחה. הפינים נכנסו לעיר ויבורג ולמעשה התייצבו על הגבול שהיה לפני מלחמת החורף. בשלב זה הלחימה בגזרה למעשה הסתיימה. לא היו אירועים מיוחדים עד לשנת 1944. ביוני 1944 הארמייה ה-23 החלה במתקפת נגד, פרצה את הקווי ההגנה הפיניות ולאחר כיבוש ויבורג התייצבה על הגבול עם פינלנד שהיה מוסכם לאחר מלחמת החורף. בספטמבר 1944 פינלנד חתמה על הסכם עם ברית המועצות והשתתפותה במלחמה הסתיימה.
מפקדים

פיוטר פשניקוב (מאי 1941 - אוגוסט 1941)
מיכאיל גרסימוב (אוגוסט 1941 - ספטמבר 1941)
אלכסנדר צ'רפנוב (ספטמבר 1941 - יולי 1944)
וסילי שבצוב (יולי 1944 - מאי 1945)
דמוקרטיה רפובליקנית

דמוקרטיה רפובליקנית היא הגדרה כללית לשיטות ממשל המנסות לשלב בין דמוקרטיה לבין רפובליקה. ברפובליקה הגשמת ערכיו של הפרט היא באמצעות החיבור לקהילת האזרחים, לעומת הדמוקרטיה הליברלית הרואה חשיבות בשמירה על זכויות היחיד והמיעוט, ושמה דגש על הגנת זכויות הפרט.
ישנה הסכמה רווחת כי מדינות האיחוד האירופי, יפן, קוריאה הדרומית, ארצות הברית, קנדה, הודו, דרום אפריקה, ברזיל, צ'ילה, אוסטרליה וניו זילנד, הן דמוקרטיות ליברליות בעוד מדינות עולם שלישי רבות מגדירות עצמן כדמוקרטיה רפובליקנית.
קיימת אי הסכמה לגבי הגדרה מדויקת של המונח דמוקרטיה רפובליקנית ומדינות שונות מגדירות את עצמן כרצונן.
ה'ל'

ה'ל' (5030)  היא שנה עברית  אשר  החלה ביום א' בתשרי, אור ל-29 באוגוסט 1269 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 1270. שנה מסוג השג, היא מעוברת, ואורכה 385 ימים. זו שנה רביעית לשמיטה.
אירועים

כ"ח בסיוון - לואי התשיעי מלך צרפת מורה שכל היהודים ברחבי צרפת שיימצאו ללא טלאי צהוב יקנסו בעשר ליברות כסף. בנוסף, הטיל המלך הגבלות על יהודי צרפת, ואף גזר על חלקם גירוש.
י"ג בתמוז - בויישנבורק שבאלזס נהרגו שבעה יהודים על קידוש השם
נפטרו

י"א בניסן - רבי משה בן נחמן (רמב"ן), מגדולי חכמי ספרד, פרשן התורה והתלמוד, פוסק הלכה, הוגה ומקובל (נולד בד'תתקנ"ד)
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הארמייה ה-25 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1957 (כ־16 שנים) 
 מקים היחידה:  סטאבקה
 מלחמות:  מלחמת העולם השנייה 
 פיקוד
 מפקדים
 
הארמייה ה-25 (ברוסית: армия ‏я‏-25) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביוני 1941 על בסיס היחידות שהיו ממוקמות באזור המזרח הרחוק הסובייטי. המטה שלה היה ממוקם בעיר אוסורייסק.
הארמייה לא השתתפה בלחימה עד לתחילת מבצע סערת אוגוסט. לקראת תחילת המבצע הארמייה ה-25 תוגברה ביחידות נוספות שסיימו את הלחימה נגד הוורמאכט. במהלך מבצע זה היא התקדמה לכיוון העיר חארבין ונכנסה לחלק הצפוני של קוריאה. עד לשנת 1948 היא הייתה ממוקמת בקוריאה הצפונית ולאחר מכך הועברה למחוז פרימוריה. היא פורקה בשנת 1957
מפקדים

פיליפ פארוסינוב (יוני 1941 - יוני 1943)
אלכסנדר מקסימוב (יוני 1943 - יוני 1945)
דייוויד פיזדייל

| --- | --- |

דייוויד פריזדייל, 2009
 לידה:  16 ביוני 1974 (בן 50) לוס אנג'לס, קליפורניה שבארצות הברית
 עמדה:  רכז 
 מכללה:  אוניברסיטת סן דייגו
 קבוצות כמאמן
 1998–2002 2002–2003 2003–2004 2004–2008 2008–2016 2016–2017 2018–2019:  אוניברסיטת סן דייגו (עוזר) אוניברסיטת פרזנו (עוזר) גולדן סטייט ווריורס (עוזר) אטלנטה הוקס (עוזר) מיאמי היט (עוזר) ממפיס גריזליס ניו יורק ניקס
 
דייוויד שון פיזדייל (באנגלית: David Sean Fizdale; נולד ב-16 ביוני 1974 בלוס אנג'לס, קליפורניה, ארצות הברית) הוא מאמן כדורסל אמריקאי. בין השנים 2008–2016 שימש כעוזר מאמן במיאמי היט עימה זכה בשתי אליפויות. בין השנים 2016–2017 כיהן כמאמנה הראשי של קבוצת ממפיס גריזליס, ובין השנים 2018–2019 אימן את ניו יורק ניקס.
ביוגרפיה

למד באוניברסיטת סן דייגו תואר ראשון בתקשורת ובסוציולוגיה ושיחק בנבחרת הכדורסל של האוניברסיטה, ובהמשך היה שם עוזר מאמן. את הקריירה ב-NBA החל כעוזר מאמן בגולדן סטייט ווריורס ולאחריה באטלנטה הוקס. את עיקר פרסומו קיבל כעוזרו של אריק ספולסטרה במיאמי היט, בה היה אחראי בעיקר על משחק ההתקפה של הקבוצה שבה שיחקו לברון ג'יימס, דווין וייד וכריס בוש. הקבוצה הגיעה לארבעה גמרים רצופים וזכתה בשתי אליפויות.
ביוגרפיה > ממפיס גריזליס

בעונת 2016/2017 מונה למאמנה הראשי של ממפיס גריזליס במקום דייוויד ייגר שאימן אותה במשך שלוש עונות. כמאמן ממפיס הוביל את הקבוצה למקום השביעי במערב. בפלייאוף הם התמודדו נגד סן אנטוניו ספרס שניצחה את שני המשחקים הראשונים בסדרה, במסיבת העיתונאים לאחר ההפסד התלונן פיזדייל על השיפוט וטען ששחקניו אינם מקבלים את הכבוד הראוי מהשופטים, שחקנים הספרס זכו ל-32 זריקות עונשין ושחקניו 15 בלבד. הנאום הכעוס שלו עורר הדים ודיונים, הליגה קנסה אותו בשלושים אלף דולר בעקבותיו אך שחקני ממפיס הודיעו שהם ישלמו את הקנס בעבורו. את שני המשחקים הבאים בסדרה ניצחה ממפיס אך הפסידה בסופה 2–4. בנובמבר 2017 פוטר מממפיס לאחר רצף הפסדים.
ביוגרפיה > ניו יורק ניקס

במאי 2018 מונה למאמן ניו יורק ניקס, אך כבר לאחר 22 משחקים בעונת 2019/2020, בהן רשמה הקבוצה מאזן שלילי 4–18, פוטר מהתפקיד.
הערות שוליים

↑  מערכת וואלה! ספורט‏, דיווח: דייויד פיזדייל סיכם כמאמן ממפיס, באתר וואלה, 26 במאי 2016
↑  nrg ספורט, צפו: מאמן ממפיס תקף בחריפות את השופטים, באתר nrg
↑  מערכת וואלה! ספורט‏, אחרי מעט יותר משנה: דייויד פיזדייל פוטר מממפיס, באתר וואלה, 28 בנובמבר 2017
↑  הניקס מפטרים את פיזדייל, באתר הקבוצה, 7 בדצמבר 2019
ה'מ"א

ה'מ"א (5041)  היא שנה עברית  אשר  החלה ביום א' בתשרי, אור ל-27 באוגוסט 1280 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1281. שנה מסוג גכז, היא מעוברת, ואורכה 384 ימים. זו שנה ראשונה לשמיטה.
לפי ההלכה, בשנת ה'מ"א מתחיל מחזור חמה בן 28 שנים, ולכן מברכים את ברכת החמה.
נפטרו

א' בניסן – רבי ברוך בן מאיר, מחכמי וורמייזא ואביו של מהר"ם מרוטנבורג.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
ברכת החמה ביום רביעי ה' בניסן - 26 במרץ 1281 (לפי הלוח היוליאני, שהיה נהוג אז).
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
הערות שוליים

↑  אברהם פרנקל, "מצבת רבי ברוך, אבי מהר"ם מרוטנבורג", המעין 233 (ניסן תש"פ), עמ' 75–94.
היסטוריה של עם ישראל
דייוויד פיכלר

| --- | --- |
אין תמונה חופשית
 לידה:  3 בספטמבר 1968 (בן 56) באטלר, פנסילבניה, ארצות הברית 
 מידע כללי
 מדינה:  ארצות הברית 
 השכלה:  Butler Senior High School 
 ספורט
 ענף ספורט:  קפיצה למים 
 
דייוויד פיכלר (באנגלית: David Pichler, נולד ב-3 בספטמבר 1968) הוא קופץ למים אמריקאי בעבר. אלוף ארצות הברית ורביעי באולימפיאדת סידני (2000).
בשנת 1996 יצא פיכלר מהארון ובכך היה לקופץ המים השלישי בארצות הברית שהוא הומו גלוי (אחרי גרג לוגניס ופטריק ג'פרי).